กฎกระทรวงการมอบอำนาจและการเพิกถอนการมอบอำนาจในการตรวจเรือ การออกใบรับรองด้านแรงงานทางทะเล และการสลักหลังใบรับรอง แก่องค์กรที่ได้รับการยอมรับจากกรมเจ้าท่า การประกาศรายชื่อ และวิธีการประเมินผลการดำเนินงานขององค์กรที่ได้รับการยอมรับจากกรมเจ้าท่า พ.ศ. 2561กฎกระทรวง การมอบอำนาจและการเพิกถอนการมอบอำนาจในการตรวจเรือ การออกใบรับรองด้านแรงงานทางทะเล และการสลักหลังใบรับรอง แก่องค์กรที่ได้รับการยอมรับจากกรมเจ้าท่า การประกาศรายชื่อและวิธีการประเมินผลการดำเนินงาน ขององค์กรที่ได้รับการยอมรับจากกรมเจ้าท่า พ.ศ. ๒๕๖๑อาศัยอำนาจตามความในมาตรา ๕ วรรคหนึ่ง และมาตรา ๘๘ วรรคสอง แห่งพระราชบัญญัติแรงงานทางทะเล พ.ศ. ๒๕๕๘ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "องค์กรที่ได้รับการยอมรับ" (recognized organization) หมายความว่า องค์กรที่กรมเจ้าท่ายอมรับและได้มอบอำนาจ เพื่อให้ดำเนินการตรวจเรือ ออกใบรับรองด้านแรงงานทางทะเลและการสลักหลังใบรับรองมาตรา 2 ข้อ ๒ องค์กรที่ได้รับการยอมรับต้องมีคุณสมบัติ ดังต่อไปนี้ (๑) มีมาตรฐานตามประมวลว่าด้วยองค์กรที่ได้รับการยอมรับ (Code for Recognized Organizations) ขององค์การทางทะเลระหว่างประเทศ (International Maritime Organization : IMO) (๒) มีสถานะความเป็นสมาชิกโดยสมบูรณ์ (Full member)มาตรา 2 ขององค์กรสถาบันจัดชั้นเรือระหว่างประเทศ (International Association of Classification Societies : IACS) (๓) มีสำนักงานประจำอยู่ในประเทศไทย และมีเจ้าหน้าที่ตรวจเรือประจำ (exclusive surveyor) ที่มีคุณสมบัติในการตรวจเรือเพื่อออกใบรับรองด้านแรงงานทางทะเล อย่างน้อยหนึ่งคน ประจำอยู่ในประเทศไทยมาตรา 3 ข้อ ๓ องค์กรใดที่ประสงค์จะให้กรมเจ้าท่ายอมรับและมอบอำนาจให้ทำการตรวจเรือ การออกใบรับรองด้านแรงงานทางทะเล และการสลักหลังใบรับรอง ให้ยื่นคำร้องเป็นหนังสือต่อกรมเจ้าท่า ตามแบบที่กรมเจ้าท่ากำหนด พร้อมกับเอกสารหรือหลักฐาน ดังต่อไปนี้ (๑)มาตรา 3 หนังสือรับรองการเป็นสมาชิกโดยสมบูรณ์ขององค์กรสถาบันจัดชั้นเรือระหว่างประเทศ (International Association of Classification Societies : IACS) (๒) เอกสารหรือหลักฐานที่แสดงว่ามีสำนักงานประจำอยู่ในประเทศไทย (๓) สำเนาบัตรประจำตัวประชาชนของผู้มีอำนาจลงนามในคำร้อง (๔) หนังสือมอบอำนาจ หากมีการมอบอำนาจมาตรา 3 พร้อมสำเนาบัตรประจำตัวประชาชนของผู้รับมอบอำนาจ (๕) เอกสารเกี่ยวกับเจ้าหน้าที่ตรวจเรือทุกคนที่ประจำอยู่ ณ สำนักงานที่ประจำอยู่ในประเทศไทย ประกอบด้วย สำเนาบัตรประจำตัวประชาชนหรือสำเนาหนังสือเดินทาง สำเนาสัญญาจ้าง และเอกสารหลักฐานที่แสดงว่าเป็นเจ้าหน้าที่ตรวจเรือประจำ (exclusive surveyor)มาตรา 3 และเอกสารแสดงรายละเอียดขอบเขตและหน้าที่ความรับผิดชอบของเจ้าหน้าที่ตรวจเรือหรือเอกสารแสดงประวัติการฝึกอบรมและการทำงานที่เกี่ยวข้องกับการตรวจเรือและการออกใบรับรองด้านแรงงานทางทะเล (๖) หนังสือรับรองมาตรฐานตามระบบบริหารคุณภาพ (๗) หนังสือรับรองมาตรฐานตามระบบบริหารจัดการควบคุมคุณภาพมาตรา 4 ข้อ ๔ หลักเกณฑ์ในการพิจารณาให้เป็นองค์กรที่ได้รับการยอมรับมี ดังต่อไปนี้ (๑) องค์กรที่ยื่นคำขอต้องมีคุณสมบัติครบถ้วนถูกต้องตามข้อ ๒ (๒) ผ่านการตรวจสอบเอกสารหรือหลักฐานตามข้อ ๓ (๓) กรมเจ้าท่าได้ตรวจสอบแล้วว่ามีคุณสมบัติตามข้อ ๒ (๓) จริงมาตรา 5 ข้อ ๕ ให้กรมเจ้าท่าตรวจคำร้องและเอกสารหรือหลักฐานที่ยื่นตามข้อ ๓ หากเห็นว่าเป็นไปตามหลักเกณฑ์ที่กำหนดในข้อ ๔ แล้ว ให้กรมเจ้าท่าประกาศรายชื่อองค์กรที่ได้รับการยอมรับมาตรา 6 ข้อ ๖ องค์กรที่ได้รับการประกาศรายชื่อตามข้อ ๕ ต้องทำการลงนามในบันทึกข้อตกลงฝ่ายเดียวเพื่อยอมรับและผูกพันในการปฏิบัติตามข้อกำหนดและเงื่อนไขการตรวจเรือ การออกใบรับรองด้านแรงงานทางทะเล และการสลักหลังใบรับรอง กับกรมเจ้าท่า บันทึกข้อตกลงฝ่ายเดียวให้เป็นไปตามแบบที่กรมเจ้าท่ากำหนดมาตรา 7 ข้อ ๗ องค์กรที่ได้รับการยอมรับต้องเตรียมความพร้อม เพื่อให้กรมเจ้าท่าดำเนินการตรวจประเมิน ณ สำนักงานที่ประจำอยู่ในประเทศไทยเป็นประจำทุกปี อย่างน้อยปีละหนึ่งครั้ง ในกรณีที่มีเหตุอันควรสงสัย อธิบดีกรมเจ้าท่าอาจจัดให้มีการตรวจประเมินมากกว่าปีละหนึ่งครั้งก็ได้มาตรา 7 ในกรณีที่มีเหตุอันควรสงสัยเกี่ยวกับการดำเนินงานขององค์กรที่ได้รับการยอมรับและมีความจำเป็นต้องตรวจสอบ อธิบดีกรมเจ้าท่าอาจให้ทำการตรวจประเมินองค์กรที่ได้รับการยอมรับที่สำนักงานใหญ่หรือสำนักงานภูมิภาคที่กำกับดูแลสำนักงานประจำอยู่ในประเทศไทย โดยจัดทำเหตุผล ความจำเป็นและผลการตรวจสอบเป็นหนังสือมาตรา 7 เพื่อเป็นหลักฐานในการดำเนินการไว้ด้วยมาตรา 8 ข้อ ๘ ในกรณีที่องค์กรที่ได้รับการยอมรับไม่ปฏิบัติตามกฎกระทรวงนี้ หรือไม่ปฏิบัติตามบันทึกข้อตกลงฝ่ายเดียวเพื่อยอมรับและผูกพันในการปฏิบัติตามข้อกำหนดและเงื่อนไขการตรวจเรือ การออกใบรับรองด้านแรงงานทางทะเล และการสลักหลังใบรับรอง หรือกระทำการใดที่เห็นได้ว่าไม่เป็นไปตามกฎหมายที่เกี่ยวข้องมาตรา 8 หรือกระทำการใดอันอาจทำให้เกิดความเสื่อมเสียต่อกรมเจ้าท่าหรือไม่ผ่านการประเมินผลการดำเนินงาน อธิบดีกรมเจ้าท่ามีอำนาจดำเนินการ ดังต่อไปนี้ (๑) สั่งให้องค์กรที่ได้รับการยอมรับจัดการแก้ไขหรือดำเนินการเพื่อบรรเทาความเสียหายที่เกิดขึ้นภายในระยะเวลาที่อธิบดีกรมเจ้าท่ากำหนดซึ่งต้องไม่น้อยกว่าเจ็ดวัน (๒)มาตรา 8 สั่งระงับการเป็นองค์กรที่ได้รับการยอมรับไว้เป็นการชั่วคราวจนกว่าจะได้มีการแก้ไขหรือดำเนินการตาม (๑) (๓) เพิกถอนการเป็นองค์กรที่ได้รับการยอมรับมาตรา 9 ข้อ ๙ ในกรณีที่เจ้าของเรือมีความประสงค์ให้องค์กรที่ได้รับการยอมรับดำเนินการตรวจเรือ เพื่อออกใบรับรองด้านแรงงานทางทะเล หรือเปลี่ยนองค์กรที่ได้รับการยอมรับ ให้แจ้งชื่อองค์กรที่ได้รับการยอมรับที่จะดำเนินการดังกล่าวแก่กรมเจ้าท่ามาตรา 10 ข้อ ๑๐ องค์กรที่ได้รับการยอมรับต้องส่งสำเนาใบรับรองด้านแรงงานทางทะเลที่ได้ออกให้แก่เรือและเอกสารที่เกี่ยวข้องกับการตรวจเรือให้กับกรมเจ้าท่าภายในระยะเวลาสามสิบวันนับจากวันที่ออกใบรับรองดังกล่าวให้ไว้ ณ วันที่ ๑ กุมภาพันธ์ พ.ศ. ๒๕๖๑ ไพรินทร์ ชูโชติถาวร รัฐมนตรีช่วยว่าการกระทรวงคมนาคม ปฏิบัติราชการแทน รัฐมนตรีว่าการกระทรวงคมนาคมหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๘๘ วรรคสอง แห่งพระราชบัญญัติแรงงานทางทะเล พ.ศ. ๒๕๕๘ บัญญัติให้การกำหนดคุณสมบัติ หลักเกณฑ์ วิธีการ และเงื่อนไขในการมอบอำนาจ เพื่อให้องค์กรที่ได้รับการยอมรับจากกรมเจ้าท่าสามารถทำการตรวจเรือออกใบรับรองด้านแรงงานทางทะเลและสลักหลังใบรับรองได้ รวมทั้งการกำหนดเกี่ยวกับการประกาศรายชื่อ วิธีการประเมินผลการดำเนินงาน และการเพิกถอนการมอบอำนาจองค์กรที่ได้รับการยอมรับจากกรมเจ้าท่า ให้เป็นไปตามที่กำหนดในกฎกระทรวง จึงจำเป็นต้องออกกฎกระทรวงนี้